कार्तिक दीपम्

कार्तिक दीपम्  हिंदुओं का एक प्रकाश पर्व है जो मुख्य रूप से दक्षिणी भारत, श्रीलंका और अन्य क्षेत्रों में रहने वाले तमिल और मलयाली लोगों द्वारा मनाया जाता है, जहाँ बड़ी संख्या में तमिल प्रवासी रहते हैं । यह त्योहार तमिल पंचांग के कार्तिक महीने की पहली पूर्णिमा को मनाया जाता है, जो कृत्तिका नक्षत्र के साथ मेल खाती है और ग्रेगरी कैलेंडर के नवंबर या दिसंबर महीने में पड़ती है। यद्यपि यह कार्तिक पूर्णिमा को मनाया जाता है कितु तमिल पंचांग में विषुव के संशोधन के कारण यह अलग दिन पर पड़ती है।

कार्तिक दीपम् का पर्व शैव धर्म से सम्बन्धित है। यह कार्तिकेय के जन्म तथा शिव के ज्योतिर्लिंग के रूप में प्रकट होने की तिथि के रूप में मनाया जाता है। केरल में इसे देवी पार्वती के सम्मान में त्रिकार्तिका के रूप में मनाया जाता है।

 इतिहास 
कार्तिक दीपम् का सबसे पहला उल्लेख संगम काल (200 ईसा पूर्व से 300 ईस्वी) केअकनणूरु नामक  तमिल संकलन में मिलता है। इस त्यौहार का उल्लेख कवयित्री अव्वैयार के गीतों में मिलता है।  संगम साहित्य में इस त्यौहार को पेरुविला के नाम से भी जाना जाता है। 

सन्दर्भ

इन्हें भी देखें
दीपावली

श्रेणी:भारत में धार्मिक त्यौहार
श्रेणी:शैव
श्रेणी:हिन्दू पर्व